Vermeende gewapende rower op Seinheuwel in Kaapstad aangekeer | Maroela Media
Vermeende gewapende rower op Seinheuwel in Kaapstad aangekeer
'n Vermeende gewapende rower is op Seinheuwel in Kaapstad in hegtenis geneem, net 'n paar uur ná twee persone van hul besittings beroof is, het die polisie in die Wes-Kaap Sondag gesê.
"Kaapstad Sentraal het Saterdag reageer op 'n berig dat twee persone van hul slimfone beroof is deur 'n man wat hulle met 'n mes gewapen was," het brig. Novela Potelwa, woordvoerder van die polisie, gesê.
"Die verdagte het reeds in die bosse aan die Kampsbaai-kant van Seinheuwel gevlug. Beamptes het die gebied te voet deursoek."
Die verdagte is ná twee ure in 'n mensgemaakte grot opgespoor. "Beamptes het beslag gelê op twee selfone en 'n mes. 'n 35-jarige man, van Khayelitsha in Kaapstad, is in hegtenis geneem op aanklag van roof met verswarende omstandighede en die besit van 'n gevaarlike wapen. Hy sal Maandag in die Kaapstadse landdroshof verskyn," het Potelwa verduidelik.
"Die toewyding van die beamptes om die verdagte op te spoor, word geloof."
In 'n onverwante voorval is 'n man in Mfuleni in Kaapstad in hegtenis geneem en beamptes het beslag gelê op 'n onwettige vuurwapen en dwelmmiddels. "Polisiebeamptes het Saterdag op inligting reageer en 'n plakkershuis aan die agterkant van 'n huis in Bardale, Mfuleni, deursoek. Hulle het op 'n vuurwapen afgekom wat in 'n luidspreker weggesteek is en 27 pakkies tik. Die reeksnommer van die vuurwapen is verwyder."
'n 22-jarige man is in hegtenis geneem op aanklag van die besit van 'n ongelisensieerde vuurwapen en dwelmmiddels. Hy sal na verwagting ook Maandag in die plaaslike landdroshof verskyn.
Covid-19: Munisipale geboue in Pta tydelik gesluit
Vier sterf in Rustenburg-ongeluk
Geagte Maroela. Seinheuwel is 'n direkte vertaling van die Engelse Signal Hill. Die reeds jarelange Afrikaanse/Nederlandse naam van Signal Hill is Vlaeberg.
Hulle moet 'n wet inbring dat as 'n gevangene uit die tronk kom word hy vir 'n tydperk gemonitor.
Hy word ook 'n werk aangebied.
As hy nie sy werk doen nie of twak aanjaag, terug tronk toe.
Jaco baie dankie ons het ook altyd geprast van " Seinheuwel" nou weet ek van beter. Boer sonder Roer…
Dit is wat hullecwil doen want daar slaap hulle warm en kry kosxelke dag wasrvoor die werkende Burgersc betaal.
Nou hoe kan julle hom nou wil vang? Onthou, BLM. Laat hom dadelik vry, hy was net besig met sy inkopietog